મંગળવારે સુરતની કઠોર કોર્ટમાં હાર્દિક પટેલને રજૂ કરવામાં આવ્યો હતો. જ્યાં સુરત કામરેજ હાઇવે ચક્કાજામ કેસમાં કોર્ટે 7500 રૂપિયાના બોન્ડ હેઠળ તેના જામીન મંજૂર કર્યા. જો કે ધણાં લાંબા સમય બાદ સારા સમાચાર મળવા છતાં હાર્દિકના ચહેરા પર ખુશી ઓછી અને બળોપો અને ગુસ્સો વધુ દેખાતો હતો. સાથે જ તેણે મીડિયા સમક્ષ તેનો વધુ એક પત્ર પણ જાહેર કર્યો હતો. જેમાં તેણે તેના ભૂતપૂર્વ વકીલથી લઇને તેના કેસને લઇને રાજ્ય સરકાર સાથે સમાધાન કરી રહેલા જાતિના વરિષ્ઠ આગેવાનો પર તીક્ષ્ય આક્ષેપો કર્યા હતા.